4550 'आई लव मुस्लिम्स' लिखने पर बीजेपी नेता की धमकी से परेशान छात्रा ने की आत्महत्या
बैंगलोर में चिकमंगलूर की मुदीगीर की पुलिस ने रविवार की शाम को अनिल राज जो कि बीजेपी के हिंदू युवा मोर्चा संगठन के नेता है को बीकॉम की छात्रा धन्याश्री की आत्महत्या के मामले में गिरफ्तार कर लिया है। खबर के अनुसार धन्याश्री ने शनिवार को अपने घर में फंदा लगाकर आत्महत्या कर ली। पुलिस को मौके पर एक सुसाईड नोट मिला जिसमें बीजेपी नेता अनिल राज समेत चार और लोगों के नाम लिखे थे जिनको धन्याश्री ने अपनी आत्महत्या के लिए जिम्मेदार ठहराया। धन्याश्री ने नोट में लिखा कि इस घटना ने उसकी जिंदगी और पढ़ाई-लिखाई को बर्बाद कर दिया है। दरअसल इन पांचों ने शनिवार की शाम को धन्याश्री के घर जाकर उसको और उसकी माँ को डराया और धमकाया। साथ ही धन्याश्री को उसके मुस्लिम दोस्त के साथ घूमने फिरने के लिए मना किया। इन्हीं सब धमकियों से परेशान होकर कर शनिवार शाम को धन्याश्री ने आत्महत्या कर ली।
मामला धन्याश्री और उसके दोस्त संतोष की व्हाटसप पर बातचीत का है जब दोनों बात करते समय हिंदू-मुस्लिम और जाति-धर्म के मुद्दों पर बहस करने लगे। संतोष ने धन्याश्री को मुस्लिमों से दूर रहने के लिए कहा, क्योंकि धन्याश्री की एक लड़के से दोस्ती थी जो कि मुस्लिम है। बहस के दौरान धन्याश्री ने व्हाटसप मैसेज में लिखा “I LOVE MUSLIMS” इसी बात से गुस्सा होकर धन्याश्री के दोस्त संतोष ने ये मैसेज सोशल मीडिया पर डाल दिया और साथ ही क्षेत्र के बजरंल दल और विश्व हिंदू परिषद के सदस्यों को भेज दिया। उसके बाद से ये मैसेज सोशल मीडिया पर वायरल हो गया। पुलिस के अनुसार अरोपी अनिल और बाकि लोगों का कहना है कि धन्याश्री की मुस्लिम लड़के से दोस्ती थी और वो उसके साथ घूमती फिरती थी। आरोपी ने इसे “लव जिहाद” का नाम देकर धन्याश्री और उसकी चेतावनी दी।
पुलिस को सुसाइड नोट के अलावा लड़की का मोबाईल फोन मौके से मिला जिससे पता चला कि लड़की का उसके मुस्लिम दोस्त के साथ एक फ़ोटो है जो सोशल मीडिया पर वायरल हो चुका है। पुलिस ने कहा कि आरोपी अनिल के अलावा बाकि चार लोगों की तलाश जारी है जो जिन्होंने लड़की की फ़ोटो को लव जिहाद का एंगल देकर सोशल मीडिया पर वायरल किया। लड़की के पिता की शिकायत पर पुलिस ने तुरंत आत्महत्या का केस दर्ज कर आरोपियों की तलाश जारी कर दी है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva